
REPUBLIKA E SHQIPËRISË

BASHKIA PUKË

DREJTORIA E MENAXHIMIT TË BURIMEVE NJERËZORE

Nr. ________ prot.                                                                            Pukë, më ____.____. 2026
PROJEKT VENDIM

Nr. 11 datë 16.07. 2026
PËR MIRATIMIN E PLANIT VENDOR TË INTEGRITETIT 2026–2029 TË BASHKISË PUKË

Këshilli Bashkiak Pukë në mbledhjen e tij të datës _____._____.2026, me propozim të Kryetarit të Bashkisë, në mbështetje të Ligjit nr. 139/2015 "Për vetëqeverisjen vendore", të ndryshuar; Ligjit nr. 9131, datë 08.09.2003 "Për rregullat e etikës në administratën publike"; Ligjit nr. 9367, datë 07.04.2005 "Për parandalimin e konfliktit të interesave në ushtrimin e funksioneve publike", të ndryshuar; Ligjit nr. 119/2014 "Për të drejtën e informimit"; Ligjit nr. 146/2014 "Për njoftimin dhe konsultimin publik", të ndryshuar; pasi shqyrtoi relacionin përkatës
 dhe dokumentin strategjik "Plani Vendor i Integritetit 2026–2029 i Bashkisë Pukë",

VENDOSI:
1. Të miratojë Planin Vendor të Integritetit 2026–2029 të Bashkisë Pukë, sipas dokumentit bashkëlidhur këtij vendimi, i cili është pjesë përbërëse dhe e pandashme e tij.

2. Plani Vendor i Integritetit 2026–2029 të shërbejë si dokumenti strategjik i Bashkisë Pukë për forcimin e integritetit institucional, rritjen e transparencës, përgjegjshmërisë, etikës në administratën publike, si dhe për parandalimin e korrupsionit dhe konfliktit të interesave.

3. Të gjitha drejtoritë, sektorët, njësitë administrative dhe strukturat e Bashkisë Pukë të zbatojnë masat, objektivat dhe aktivitetet e përcaktuara në Planin Vendor të Integritetit, në përputhje me përgjegjësitë dhe afatet e përcaktuara në të.

4. Koordinatori i integritetit, në bashkëpunim me Drejtorinë e Menaxhimit të Burimeve Njerëzore, të koordinojë zbatimin e Planit Vendor të Integritetit, të ndjekë realizimin e masave të parashikuara dhe të sigurojë bashkërendimin ndërmjet strukturave përgjegjëse.

5. Drejtoritë dhe sektorët përgjegjës të raportojnë periodikisht tek koordinatori i integritetit mbi ecurinë e zbatimit të masave të planit, sipas afateve dhe indikatorëve të përcaktuar në dokument.

7. Drejtoria e Menaxhimit të Burimeve Njerëzore, në bashkëpunim me koordinatorin e integritetit dhe strukturat përgjegjëse, të organizojë aktivitete informuese, trajnuese dhe ndërgjegjësuese për punonjësit e Bashkisë, me qëllim promovimin e etikës, integritetit institucional dhe zbatimin e standardeve të përcaktuara në plan.

8. Sektori përgjegjës për komunikimin publik dhe teknologjinë e informacionit të publikojë këtë vendim, së bashku me Planin Vendor të Integritetit 2026–2029, në web-in zyrtar të Bashkisë Pukë, në rubrikën përkatëse të dokumenteve strategjike, si dhe të sigurojë aksesin e publikut në përputhje me legjislacionin për të drejtën e informimit dhe transparencën.

9. Ngarkohet Administrata e Bashkisë Pukë për zbatimin e këtij vendimi.

10. Ky vendim hyn në fuqi 10 ditë pas shpalljes.
Paraqitën projektin;      

Drejtori i Menaxhimit të BNJ.                        Juristi                                         Kryetari                                                                  

